hu hu hu hu hu hu hu hu hu hu hu hu fr hu hu fr hu hu hu hu hu hu hu hu hu hu hu hu hu hu hu es hu hu hu hu hu hu hu hu hu pt hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl pl en hu hu hu hu hu hu hu hu hu hu hu fr de de hu en en oc hu hu hu sk hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. február 5.
Ugrás a navigációhoz Ugrás a kereséshez
1995. november 13. (69 évesen)[1]
Ciszterci Nagy Lajos Reálgimnázium (1940–1944)
Az adatok megjelenítéséhez kattints a cím mellett található „[kinyit]” hivatkozásra.
Bojtár László (Mohács, 1926. február 21. – Mohács, 1995. november 13.) magyar zeneszerző, katolikus kántor. Népzenei feldolgozások, orgonaművek, oboaművek, kórusok komponistája, mohácsi helytörténeti kutató, újságcikkek szerzője, pályázatok díjazottja. „A magyar orgonazene poétája.” (Gergely Ferenc) Zenei fejlődését Bárdos Lajos irányította.
Édesapja Bojtár János kereskedő, édesanyja Horváth Katalin varrónő volt. A gimnáziumot szülővárosában kezdte, majd a ciszterek pécsi Nagy Lajos Gimnáziumában folytatta, és ott érettségizett 1944-ben. A háború után a pécsi egyetem jog- és államtudományi karán szerzett abszolutóriumot.
Pécsi Sebestyén zeneakadémiai professzor 1948-ban mutatta be egy bírálatra hozzá küldött művét a budapesti Bazilikában. 1949-től 40 éven át katolikus kántori szolgálatot látott el szülővárosában, Mohácson. Kitartott tehát a nehéz időkben is.
1978-ban részt vett a református egyház által meghirdetett korálvariáció-pályázaton, és belekerült munkája az általuk publikált kötetbe.
1989-ben a miskolci Szent Anna egyházközség[2] által kiírt pályázatra küldött hét orgonadarabját „Életművéért” első díjban részesítette. Kilenc orgona-kompozícióját Áment Lukács[3] előadásában különböző CD-ken hallhatjuk. Bojtár László orgonamuzsikája címmel CD jelent meg, melyen Alföldy-Boruss Csilla, Áment Lukács, Kovács Róbert,[4] Mali Katalin,[5] Soós Gábor[6] orgonál, oboán közreműködik Bojtár Imre.[7]
Komponista működésének másik fő területe a népzenei feldolgozás. Ezek folyamatosan szerepeltek - részben ma is hallhatók - rádióműsorokban. A mohácsi iskolák részére számos mesejátékot komponált Bojtár László. Ezek közül kiemelkedik az 1967-ben bemutatott gyermekopera.
Két emlékhangverseny anyaga CD-n is megjelent, melyeket a Magyar Rádió szintén műsorán tartott. Egyik lemezen Fúvósötösét az egykori budapesti Concordia fúvósötös játssza. A műveit tartalmazó szerzői CD-n oboa-zongora darabok, kórusművek, orgonadarabok, kamarazenekari kíséretes énekszólók, a ma már muzeális értéket képviselő Magyar Állami Népi Együttes szerepel.
Kórusműveit mohácsi, pécsi, győri és budapesti kórusoknak ajánlotta. Oboa-zongora művei részben a népdalfeldolgozás, részben a népdalok hatására írt kompozíciók kategóriájába sorolhatók.
A londoni International Music Museum őrzi Bojtár László anyagát.
A Bölcsészettudományi Kutatóközpont Zenetudományi Intézetében szintén fellelhetők művei. Életműve feldolgozásra vár.
Előadóként is fórumot kapott népzenével foglalkozó műsorokban a budapesti, a pécsi és az újvidéki rádióban.
Mohács művelődéstörténetének megszállott kutatója volt. Ezt jelzi három akadémiai pályadíj, nyolc kötetnyi kéziratos monográfia és a helyi, valamint megyei sajtóban publikált 300 újságcikk. 1988-ban Baranya megye részesítette „kiváló munkáért” kitüntetésben, 1993-ban Mohács városa tisztelte meg díszpolgári címmel.
Mohácsi bokréta (Állami Népi Együttes – kórus, zenekar, szólisták))
Kamarazenei népdalfeldolgozások (Magyar Rádió, Pécsi rádió, Újvidéki Rádió)
Daljátékok, kísérőzenék iskolák részére
A halászlegény titka - gyermekopera
Nyolc orgonadarab - Nászinduló és fúga, Pastorale, Betlehemi ringató, Canzona és fúga, Megkésett Kodály-sirató, Változatok pentaton témára, Vajk keresztelése, Szent István-fantázia
Tizenegy orgonadarab - Preludio elegico, „Christus vincit” - fantázia,Improvizáció a „Veni, creator” témájára, Feltámadt Krisztus e napon…(Improvizáció), Neobarokk fantázia és fúga, Romantikus fúga egy Händel-témára, Passacaglia és fúga pentaton témára, Variációk és fughetta a „Sziklahitű László” kezdetű népének dallamára, Fantázia a Szent Erzsébet-ének dallamára, Improvizáció a Szent Imre-ének dallamára, Improvizáció az „Uram, Jézus” kezdetű népének dallamára
Két korálvariáció orgonára - Variációk és fughetta a 256. korál dallamára, Korálvariáció (225. korál)
Változatok egy mohácsi népdalra - oboára zongorakísérettel
Oboaművek zongorakísérettel - Három mohácsi népdal, Két mohácsi népdal, Megkésett Kodály-sirató, Három oboadarab
Oboaművek orgonakísérettel - Megkésett Kodály-sirató, Betlehemi ringató
Zeneszerző-arcképek egy gyermekdal tükrében
Három mohácsi népdal - klarinétra zongorakísérettel
A bohóc bevonulása - klarinétra zongorakísérettel - könnyű klarinétdarab
Dúdoló - hegedűre zongorakísérettel - könnyű hegedűdarab
Mohácsi dal - 3 szólamú női karra
Mohácsi dal - vegyeskarra
Bicinium mohácsi népdalokra - 2 szólamú ének
Emléktábla-avatásra - 3 szólamú női karra
Magyar etűdök - 3 szólamú gyermekkarra
Malomnóta - 3 szólamú gyermekkarra
Lajos király siratása - 3 szólamú gyermekkarra
Tündértánc „A halászlegény titka” című gyermekoperából - 3 szólamú gyermekkarra
Mezei virágcsokor – vegyeskarra
Legyen a muzsika mindenkié! – vegyeskarra
A Duna partján – vegyeskarra zongorakísérettel
Magyar Magnificat – vegyeskarra
A hajnal elébe - vegyeskarra
Találkozások útján - vegyeskarra
Christus vincit - kórusfúga vegyeskarra, oboaszólóra orgonakísérettel
Betlehemi ringató – vegyeskarra orgonakísérettel
Prelúdium és fúga - fúvósötösre
Canzona és fúga - fúvóskvartettre (oboa, klarinét, kürt, fagott)
Ave Maria - szopránszólóra orgonakísérettel
Csodafiú-szarvas - baritonszólóra zongorakísérettel
Töredék - Radnóti versére - baritonszólóra zongorakísérettel
Három szerelmes dal Radnóti Miklós versére (Rejtettelek, Két karodban, Este a hegyek között) - baritonszólóra zongorakísérettel
1996 Orgonamuzsika a Pannonhalmi és a Tihanyi Apátság templomából – Bencés Kiadó
1998 Bojtár László műveiből (From the compositions of László Bojtár)
2000 Milleniumi orgonaszó – Pannonhalmi Főapátság
2003 A Mohácsi Park Utcai Általános Iskola kórusai
2004 Egy év ünnepei - Pannonhalmi Főapátság
2006 Maradj velünk – a Tihanyi Bencés Apátság Templomi énekkarának CD-je - do-lá stúdió
2007 30 év – A Mohácsi Bartók Béla Vegyeskar CD-je (30 years - The Bartók Béla Mixed Choir of Mohács) - do-lá stúdió
2008 A Rába Dal- és Társaskör karácsonyi CD-je
2010 Bojtár László orgonamuzsikája (László Bojtár's Organ Music) – Bojtár Zenei Bt.
2012 Gregorián ének és orgonamuzsika Pannonhalmáról - Pannonhalmi Főapátság
Pécsi Akadémiai Bizottság (Mohácsi Jenő Könyvtár - Mohács)
A régi Mohács zenei hagyatéka
Mohács zenei életének fejlődéstörténete
Mohács kulturális fejlődésének története
Mohács színjátszásának története az első világháborúig
Hergerth József pályafutása (a Brahms baráti köréhez tartozó Joachim József hegedűművész tanítványa)
„Életművéért” első díj [9]
Bojtár László: Pastorale - dr. Áment Ferenc Lukács – orgona
Bojtár László: Nászinduló és fúga - Kovács Róbert – orgona
Bojtár László: Megkésett Kodály-sirató /Bojtár Imre – oboa, Soós Gábor – orgona
Bojtár László: Változatok egy mohácsi népdalra - Bojtár Imre – oboa, Gál Anikó – zongora
Bojtár László: Csodafiú-szarvas - Kőszegi-Németh József – ének, Gál Anikó – zongora
Bojtár László: A Duna partján - Budapesti Kórus, vezényel Timkó Gábor, km. Almásy László Attila – zongora
Bojtár László: Legyen a muzsika mindenkié! - Budapesti Kórus, vezényel Timkó Gábor
Bojtár László: Magyar Magnificat - Rába Dal- és Társaskör, vezényel Gál Anikó
Bojtár László: Magyar etüdök - Budapesti Kodály Zoltán Ének-Zenei Általános Iskola Zingarelli kórusa, vezényel Őri Csilla
Bojtár László: Christus vincit - Győri Bazilika Palestrina kórusa, vezényel Katona Tibor, km. Cziglényi László – orgona, Bojtár Imre – oboa
Bojtár László: Verébtánc - Gál Anikó - zongora [1]
Bojtár László: Kakastánc - Gál Anikó - zongora [2]
Bojtár László: Ördögtánc - Gál Anikó - zongora [3]
Bojtár László: Méhek tánca - Gál Anikó - zongora [4]
Bojtár László: Polonéz - Gál Anikó - zongora [5]
Bojtár László: Manók tánca - Gál Anikó - zongora [6]
Bojtár László: Keringő - Gál Anikó - zongora [7]
Bojtár László: Hamupipőke tánca - Gál Anikó - zongora [8]
Bojtár László: Zeneszerző-arcképek egy gyermekdal tükrében - Bojtár Imre - oboa [9]
↑ a b c d Petőfi Irodalmi Múzeum, PIM188549, Bojtár László
↑ Szent Anna egyházközség
↑ „Kiváló munkáért” - Baranya megye 1988
↑ „Életművéért” első díj - miskolci Szent Anna egyházközség 1989
↑ Díszpolgári cím - Mohács város 1993
Ki kicsoda a magyar zeneéletben? Szerk. Székely András. 2. kiad. Budapest, 1988. Zeneműkiadó. ISBN 9633306728
Bojtár Imre: Bojtár László zeneszerző emlékére = Parlando 2016. 1. szám
A lap eredeti címe: „https://hu.wikipedia.org/w/index.php?title=Bojtár_László&oldid=24655642”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. február 5., 12:59
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.